Daniella Ferková

Láska a iné pobláznenia

Ukážka z elektronickej knihy

Copyright © Daniella Ferková 2018

Design & Layout © Vojtech Ruman & Barbora Gavláková

Cover illustration © Your Fathers Crew

Slovak edition © Vydavateľstvo SLOVART, spol. s r. o., Bratislava 2018

ISBN 978-80-556-3040-3

Všetky práva vyhradené. Žiadna časť tejto knihy sa nesmie reprodukovať ani šíriť v nijakej forme ani nijakými prostriedkami, či už elektronickými, alebo mechanickými, vo forme fotokópií či nahrávok, respektíve prostredníctvom súčasného alebo budúceho informačného systému a podobne bez predchádzajúceho písomného súhlasu vydavateľa.

Prvé slovenské vydanie

Zodpovedná redaktorka Dana Brezňanová

Produkcia Dana Klimová

Editor Erik Fazekaš

Vydalo Vydavateľstvo SLOVART, spol. s r. o.,

Bratislava v roku 2018.

Graffiti na prednej strane obálky navrhli

a nastriekali Your Fathers Crew.

Sadzba Vojtech Ruman & Barbora Gavláková

Tlač Kasico, a. s., Bratislava

10 9 8 7 6 5 4 3 2 1

www.slovart.sk

Cena uvedená na obálke knihy je nezáväzným odporúčaním pre konečných predajcov.

Vytvorenie elektronickej verzie Dibuk, s. r. o., 2018

„Zaujímalo
by ma,
kedy
prestaneme
vydávať
poctivé
knižky a začneme
vydávať
dobré
knižky.“

Jozef Urban

Akákoľvek podobnosť charakterov v tejto knihe s reálnymi osobami v mojom svete nie je čisto náhodná.

Venujem svetu, ktorý ma naučil jednu z najdôležitejších vecí v mojom živote – rozprávať príbehy.

„To vtáča,
čo mi spieva v hlave
a opakuje,
že ťa milujem.
A opakuje,
že ma miluješ.
To vtáča,
čo tú nudnú pieseň hudie.
Ja ráno
zahluším a mŕtve bude.“

Jacques Prévert

Život ako celok je len chvíľa prítomných okamihov zložená z miniatúrnych častíc večnosti. Ľudí preto nemožno súdiť podľa ich aktuálnych skutkov.

Včera som stretla vlastný osud. Mal kruhy pod očami. Asi som sa nevyspala z lásky.

Náš svet potrebuje
lásku viac, ako si sám priznáva, ale vďaka akýmsi nedorozumeniam sa jej ľudstvo neustále vyhýba...

Bol súhrnom všetkých mojich planét. Akoby sa v ňom množili všetky krásna, ktoré som doposiaľ poznala.

* ... a tak sa jej už nikdy viac neozval.

Love Story

Každý z nás si zaslúži pekný príbeh so smutným koncom.

1.

Pokus

o predslov

(ktorý
nemá zaujať,

ale,

odstrašiť)

Túto knihu píšem, lebo musím. Musím. Kvôli sebe. Viem, vyznie to sebecky, no nepíšem ju pre vás. Píšem ju pre seba. Lebo musím.

Na svete nie som dlho, chýbajú mi potrebné skúsenosti, aby som sa mohla tváriť, že sa vo svojom odbore vyznám. Nechcem vám klamať. Preto sa neurazím, keď túto knihu v momente zavriete a viac do nej nenazriete… A verte, za mojimi slovami sa neskrývajú žiadne bočné úmysly, snaha uspieť či túžba osloviť vás.

Vravím vám to, lebo sa chcem zbaviť zodpovednosti za vlastné city obsiahnuté v atramente tohto diela a možno aj štipky viny. Chcem sa zbaviť zodpovednosti za vlastné slová!

Prečo? Pretože neviem. Ešte neviem. Lebo vedieť ani nemôžem. No a možno… možno ani vedieť nikdy nebudem. Často mením názory a téme, o ktorej píšem, nerozumiem. A hoci ma trocha upokojuje fakt, že som doposiaľ nestretla človeka, ktorý by jej rozumel, predsa len, nečakajte odo mňa, prosím, veľa, pretože vám poviem iba to, čo som sama zažila. Na vlastnej koži, na vlastné oči a uši. Toto jediné vám môžem zaručiť. Ak mi vy sľúbite, že moju neskúsenosť a možno i naivitu nebudete odsudzovať a že sa pokúsite sústrediť na fakt, že každý z nás má vlastnú pravdu, ktorá je jedinečná a nepopierateľná, lebo je jeho, ja vám odprisahám, že neklamem. A že hoci neviem, ako veľmi je tá moja pravda pravdivá, je moja.

Každý jeden príbeh, riadok či veta boli skutočne odžité ľuďmi z mäsa a kostí, ľuďmi, ktorých poznám. Ľuďmi, ktorí trpeli, ale aj milovali.

Toto je svet, ktorý ma už osemnásty rok priamo konfrontuje, tak ako zrejme konfrontuje i vás. Možno ho chápete diametrálne inak a možno sa v mojich názoroch nájdete. Tak či onak, prosím vás, nechajte sa len inšpirovať, nie ovplyvniť či znechutiť. Akúkoľvek zmenu pohľadu na váš vlastný, neodňateľný život si neberiem na zodpovednosť.

Koniec ukážky